Muide, mis aga veel võlasaatesse puutub, siis näib, et valdav osa eesti uusvaestest on ehitajad. Õieti - isehakanud ehitajad. Sest vahepeal sai ju iga mats ehitusel tööd. Nagu  minu kooliajal kuulutas mõnigi laisem õppur tüütute pedagoogide märkuste peale, et ära mölise, vanamoor, lähen kalatööstusse sprotte pakkima ja teenin kolm korda rohkem kui sina, lõid viimastelgi aastatel paljud noorsandid õpingutele käega ja põrutasid Soome või kohalikule tööturule ehitajaiks. Aga nagu kalatööstused (vähemalt Saaremaal) juba aastate eest riburadapidi pankrotistusid, istuvad ka "ehitajad" nüüd, käed tagumiku all (sest tegelikult nad ju midagi teha ei oskagi), et iga uksekellahelina peale  võpatada - äkki kohtutäitur?